Her spiller Trine Skei Grande Pokémon Go under høringen om Forsvaret

Venstre-leder Trine Skei Grande jaktet pokémons

under det åpne høringen om Forsvarets langtidsplan i Stortingets utenriks- og forsvarskomité.

Oppdatert 24. august 2016

Artikkelen er over fire år gammel

Slaget om Forsvaret har fått mye oppmerksomhet i norske medier den siste tiden. Men da Stortingets utenriks- og forsvarskomité var samlet for å diskutere denne i dag, reagerte flere av VGs lesere på at Venstre-lederens oppmerksomhet tilsynelatende var rettet et annet sted:

På mobilen og nærmere bestemt det populære spillet Pokémon Go.

Også på Facebook-gruppen Styrk heimevernet! er det flere som har lagt ut skjermdump fra sendingen og som reagerer på spillingen.

DETTE DISKUTERER DE: Høydepunktene i regjeringens forslag til langtidsplan for Forsvaret

HELE PLANEN: Les hele forslaget (.pdf)

– Hodet lytter bedre

Da VG tok kontakt med Skei Grande per SMS for å få en kommentar til Pokémon-spillingen, svarte hun slik:

– Jeg sitter og svarer smser til deg - det krever konsentrasjon. Synes du jeg ikke bør gjøre det? svarer Skei Grande mens debatten fortsatt pågår.

Kort tid etterpå utdyper Skei Grande:

– Gjør det ikke lenger, da noen av oss ble støtt. Men noen av oss har hoder som lytter bedre når en kan gjøre noe hjernedødt ved siden av. Vi er ikke alle like. Det har kommet fram mer oppsiktsvekkende ting i høringen om norsk forsvarsevne enn dette.

Hun sier at hun ikke har fått reaksjoner fra andre på spillingen.

Fikk du med deg? Høyre og Ap i Pokémon-krangel på Stortinget

Her faller Høyre for eget Poké-grep! La ut Pokémon-bilde fra stortingssalen

– Diskuterer uhyre viktige ting

FULL KONSENTRASJON? Høyres Øyvind Halleraker forsøkte å fange salens oppmerksomhet mens Skei Grande spilte. Foto: Trond Solberg VG

På videoen øverst i saken kan man se Skei Grandes blikk flytte seg ned på skjermen mens Øyvind Halleraker (H), første nestleder i Utenriks- og forsvarskomiteen, har ordet. Han vil ikke kommentere Pokémonjakten som foregikk mens han snakket.

– Det tenker jeg hun får svare for selv, sier Halleraker til VG.

Stortingsrepresentanten er likevel klar på at det ikke var hva som helst som ble drøftet under høringen.

– Jeg mener det er avgjørende at vi tar vårt ansvar i NATO-alliansen og nordområdene. Det er uhyre viktige ting vi har snakket om i dag, sier Halleraker.

– Når Skei Grande spiller Pokémon under høringen regner jeg med at hun har simultankapasitet til å høre etter også, fortsetter han.

Les også: Stortingsrepresentant spilte krigsspill i stortingssalen

Hareide: – Trine har en egen evne til å være aktivt til stede

KrF-leder Knut Arild Hareide satt ved siden av Skei Grande under høringen. Han opplevde at hun var godt forberedt og fulgte nøye med.

– Jeg har lang erfaring med å sitte ved siden av Trine, også i dag. Hun har en egen evne til å være aktivt tilstede i de utrolig mange møtene hun deltar i, skriver Hareide i en sms til VG.

Han skriver videre at Skei Grande åpenbart hadde gjort et grundig forarbeid og hadde gode spørsmål.

– Så må hun ofte greie å håndtere to ting på en gang. Jeg registrerer at hun er fullt ut tilstede, og at annen aktivitet også kan bidra til økt konsentrasjon om bidrag i møter, skriver Hareide.

Heimevernetsoldater raser

Thomas Stokkereit Jensen er blant dem som har reagert i heimevernet-gruppen på Facebook.

– Det er snakk om Forsvarets fremtid, og det er relativt respektløst å ikke følge med i det hele tatt, sier han til VG.

Petter Faye Rundereim er heller ikke nådig:

– Det er bekymringsverdig at de som skal være med på å ta avgjørelsen på Forsvarets fremtid, ikke engasjerer seg mer enn som så, sier han til VG.

Begge de to er medlemmer av innsatsstyrker i Heimevernet.

Publisert: 24.08.16 kl. 12:34 Oppdatert: 24.08.16 kl. 17:08

Les også